Ancona
Store norske leksikon,Geografi,Verdens geografi,Europa,Italias geografi
Ancona er en by i Italia, hovedstad i regionen Marche, ved Adriaterhavet. Byen har 100 211 innbyggere (2020).
Byen har en moderne havn med skipsverft, oljeraffineri og fergetrafikk til byene Zadar og Split i Kroatia. Industrien omfatter produksjon av maskiner, kjemikalier, tekstiler og matvarer. Universitetet i Ancona er fra 1969. Byen er erkebispesete.I byen finnes Trajans prektige triumfbue av marmor (115 evt.), og domkirken San Ciriaco fra 1000-tallet, bygd på ruinene av et Venus-tempel.Ancona ble anlagt omkring 390 fvt. av kolonister fra Syrakus. Under romerne var det en blomstrende handelsby, særlig begunstiget av keiser Trajan. I middelalderen var Ancona en tid selvstendig republikk, men i 1275 kom den under pavens herredømme, og den ble italiensk fra 1860.Byen ble sterkt skadd under andre verdenskrig. Les mer i Store norske leksikon Italia Byer i Italia